open-index/open-wikipedia-markdown huggingface dataset:
Filimonovoleike

**Filimonovoleiker** () er ein type russisk keramikk laga i Odojevskij distrikt i Tula oblast i Russland. Dei har namn etter landsbyen dei skal stamma frå, Filimonovo. Det er også knytta ei opphavssoge til leikene som seier at den fyrste som laga dei var ein rømling kalla Filimon.

Leikene blir forma for hand av den blågråe lokale leira som blir kritkvit etter brenning.

Filimonovoleiker er ofte utforma som leirfløyter og kan sjå ut som stiliserte menneske, ryttarar og ulike dyr som bjørnar, storfe og hanar. Folk som held høns eller hanar er også ganske vanleg. 

Kunstnarar måler figurane med anilinfargar i fargesterke motiv med striper, flekkar og sikksakkmønster eller ulike plantedelar. Menneskefigurane har enkle eller umåla ansikt. Dei tradisjonelle fargane er raudt, gult og grønt.

Leikene er blitt rekna som lukkebringande, og å blåsa i dei som fløyter kunne halda vekke vonde krefter. Ansikt som var for naturtru  kunne skapa redsle for det vonde auget.

Det ligg eit større museum for filimonovoleiker i Odojev.
## Sjå òg
*Dymkovoleike

## Kjelder

**Denne artikkelen bygger på «[[:en:Filimonovo toy|Filimonovo toy]]» frå ,  den 3. oktober 2021.* 
*** oppgav desse kjeldene:* 
* Богуславская И. Я. Русская глиняная игрушка.—М.: Искусство, 1975.
* Рогов А. П. Чёрная роза. Книга о русском народном искусстве.—М.: Современник, 1978.
* Под ред. В. А. Барадулина Основы художественного ремесла.—М.: Просвещение, 1979.

## Bakgrunnsstoff

* How Filimonov Toys Survive ved englishrussia.com
* Nettstaden til museet for Filimonovoleiker
Vítor Baía

**Vítor Manuel Martins Baía** () er ein portugisisk tidlegare fotballspelar. Han var med om å vinne to UEFA-turneringar og 14 nasjonale serie- og cupmeisterskap for FC Porto, samt ei UEFA-turnering og den spanske cupmeisterskapen for FC Barcelona. Baía var målvakt.

## Karriere
### Klubbspel
Baía var FC Porto si målvakt frå seinhaustes 1988 til han i 1996 vart overført til FC Barcelona. I den spanske storklubben hamna han i 1997 på reservebenken. Sommaren 1998 vende han difor tilbake til Porto, der han gjorde teneste til han la opp i 2007.

### Landslagsspel
Frå debuten i desember 1990 til september 2002 vakta Baía det portugisiske landslags-målburet i 80 kampar. Han deltok i to europameisterskap og Fotball-VM 2002.

### Merittar
*Vinnar av UEFA-meisterligaen: 2004 for FC Porto
*Vinnar av UEFA-cupen: 2003 for FC Porto
*Vinnar av cupvinnarcupen: 1997 for FC Barcelona
*Seriemeister i Portugal: 1990, 1992, 1993, 1995, 1996, 1999, 2003, 2004, 2006 for FC Porto (9)
*Cupmeister i Portugal: 1991, 1994, 2000, 2003, 2006 for FC Porto (5) 
*Cupmeister i Spania: 1997 for FC Barcelona

Baía vart kåra til årets fotballspelar i Portugal i 1989 og 1991.

## Kjelder

**Denne artikkelen bygger på «[[:de:Vítor Baía|Vítor Baía]]» frå ,  den 3. oktober 2021.*  
*eu-football
Daiki Hashimoto

**Daiki Hashimoto** () er ein japansk turnar frå Narita. Han vart i 2021 olympisk meister i turn under sommarleikane i Tokyo.

## Aktiv
Hashimoto var med om å vinne lag-sølv for Japan under Turn-VM 2019 i Stuttgart. Under Sommar-OL 2020 vann Hashimoto mangekampen framom utøvarar frå Kina og Russland. Han vann også gullmedaljen i svingstang og han fekk sølv i lagkampen med Japan.

## Kjelder

**Denne artikkelen bygger på «[[:de:Daiki Hashimoto|Daiki Hashimoto]]» frå ,  den 3. oktober 2021.*
Corpus Christi

**Corpus Christi** kan visa til:
* Kristi lekamsfest, ei kristen, særleg katolsk, høgtid

* Byen Corpus Christi i Texas

;Utdanningsinstitusjonar
* Corpus Christi College i Cambridge
* Corpus Christi College i Oxford
* Texas A&M University–Corpus Christi

;Anna
*Corpus Christi Records, britisk plateselskap
Level Headed

***Level Headed*** er det sjette studioalbumet til det britiske glamrockbandet Sweet. Ulike versjonar kom ut på Polydor i Europa og på Capitol i USA, Canada og Japan. Albumet inneheld songen «Love Is Like Oxygen», som vart den siste hitten deira som nådde topp 40. Songen nådde åttandeplassen i USA og niandeplassen i Storbritannia. Singelversjonen av «Love Is Like Oxygen» er vesentleg kortare enn albumversjonen. Ein andre singel, «California Nights», kom ut frå albumet, men nådde berre 76. plassen i USA. 

Dette var det siste albumet med den klassiske Sweet-besetninga, sidan Brian Connolly slutta i bandet kring eit år etter albumet kom ut for å satse på ein solokarriere. Den attverande trioen med Steve Priest, Andy Scott og Mick Tucker fortsette, og gav ut tre album til før dei vart oppløyste i 1981. 

## Mottaking

AllMusic likte albumet i meldinga si og særskild dei mange stilane og at bandet hadde gått heilt bort får tyggegummipopen på tidlegare singlar til albumbasert rock. Dei konkluderte «Dette er absolutt ikkje klassisk Sweet, men det er nettopp det som er bra med *Level Headed* - dei er ujamne og eventyrlystne, snublar av og til, men lagar alltid interessant musikk på eit album som er alt anna enn tittelen lover.»

## Innhald
Alle songane skrivne og komponerte av Brian Connolly, Steve Priest, Andy Scott, and Mick Tucker utanom der andre er nemnde.

### Polydor-utgåva

### Capitol-utgåva
Denne versjonen har eit anna plateomslag og anna rekkjefølgje på songane.

## Medverkande
*Brian Connolly – solovokal (utanom as noted)
*Steve Priest – bassgitar, synthesizer voice, solovokal (spor 3), korvokal
*Andy Scott – gitar, synthesizer, solovokal (spor 1, 5), korvokal
*Mick Tucker – trommer, perkusjon, korvokal

;Andre medverkande
*Ronnie Asprey – massingblåseinstrument
*Richard Harvey – barokk blåseinstrument
*Stevie Lange – vokal (spor 8)
*Geoff Westley – klaverinstrument, strykararrangement (spor 6, 9)
*Louis Austin - lydteknikar

## Kjelder

**Denne artikkelen bygger på «[[:en:Level Headed|Level Headed]]» frå ,  den 3. oktober 2021.* 
*** oppgav desse kjeldene:*
Love Is Like Oxygen

«**Love Is Like Oxygen**» er ein song av det britiske bandet Sweet og gjeven ut i januar 1978. Han vart skriven av gitaristen Andy Scott og Trevor Griffin, ein musikar som hadde spelt med fleire ulike band før han vart scenarbeidar og lydteknikar. Songen var ein annan stil enn tidlegare innspelingar av Sweet, som var meir gitardrivne og med lyse vokalharmoniar. Den lengre albumversjonen av songen (nesten sju minutt lang) kom ut på albumet deira *[[Level Headed]]*, med strykarar og nokre discoelement.

Den første utgåva deira på Polydor etter at dei forlet RCA vart òg den siste topp 10-hitten deira. Singelen nådde fjerdeplassen i New Zealand, sjetteplassen i Sveits, åttandeplassen i Belgia, Canada og USA, niandeplassen i Storbritannia og Australia og tiandeplassen i Vest-Tyskland.

Seinare på året vart songen nominert til årets song under Ivor Novello Awards, men tapte for «Baker Street» av Gerry Rafferty. Songen er ofte med på samlealbum av bandet, vanlegvis representert av den redigerte singelversjonen. 

## Salslister

### Vekeslister

### Årslister

## Kjelder

**Denne artikkelen bygger på «[[:en:Love Is Like Oxygen|Love Is Like Oxygen]]» frå ,  den 3. oktober 2021.* 
*** oppgav desse kjeldene:*

## Bakgrunnsstoff
* 
*
Else Marie Tveit Rødby

**Else Marie Tveit Rødby** () er ein norsk politikar og jurist. Frå 2021 er ho vald inn frå Akershus og Senterpartiet til Stortinget.

Frå 2011 til 2019 var ho medlem av kommunestyret i tidlegare Hurum kommune og varaordførar i perioden 2015–2019.

I Stortingsperioden 2017–2021 var ho tredje vararepresentant for Buskerud, men møtte ikkje.

## Kjelder




## Bakgrunnsstoff
*
Stevie Vann

**Stevie Vann** (fødd **Stevie van Kerken**), òg kjend som **Stevie Lange**, er ein zambisk songar og songlærar. Ho er mest kjend som korvokalist og studiosongar for mange grupper og soloartistar i 1970- og 1980-åra. Som solovokalist for gruppa Night, fekk ho to topp 20-hittar i USA seint i 1970-åra.

Vann har mellom anna sunge korvokal for Bijelo Dugme, Sweet, Colin Blunstone, Jim Capaldi, Trevor Rabin, Rick Wakeman og UFO. I 1978 møtte Vann Chris Thompson då hos song korvokal for albumet *[[Watch av Manfred Mann's Earth Band|Watch]]* av Manfred Mann's Earth Band. Kort tid etter inviterte Thompson ho til å bli med i det nye bandet hans, Night.

I seinare år har ho sunge for artistar som Blue, Sophie Ellis-Bextor, Robbie Williams, Atomic Kitten og KT Tunstall.

## Diskografi
### Album
* *[[Stevie Vann av Stevie Vann|Stevie Vann]]* (Silvertone Records, 1995)

### Singlar
* «Don't Want to Cry No More» (1979) - AUS #98
* «Remember My Name» (1981)
* «I'll Take Your Heart»
* «Without Your Love (I Can't Live)»

### Med Filthy McNasty
* «A Week At The Bridge E16 (Live 3 Tracks)» (Bridgehouse Records,1978)

## Kjelder

**Denne artikkelen bygger på «[[:en:Stevie Vann|Stevie Vann]]» frå ,  den 3. oktober 2021.* 
*** oppgav desse kjeldene:*

## Bakgrunnsstoff
*
Cut Above the Rest

***Cut Above the Rest*** er det sjuande studioalbumet av det engelske glamrockbandet Sweet, gjeve ut på Polydor Records i oktober 1979. Det var den første albumutgivinga deira etter at den originale solovokalisten Brian Connolly slutta. Connolly hadde byrja å spela inn dette albumet med bandet i TownHouse Studio i Shepherd's Bush i London, men vokalen hans vart deretter fjerna og erstatta av vokal frå bassist Steve Priest og gitaristen Andy Scott. Originale opptak av «Play All Night» og «Stay With Me» (òg kjend som «Log One/That Girl») med vokalen til Connolly er vorte retta opp att og gjeve ut på den samleplata *[[Platinum Rare]]*.

* Cut Above the Rest * vart gjeve ut med to forskjellige omslag: eit for USA/Canada/Japan/Storbritannia og eit anna (ei treutskjering av andleta til dei tre medlemmane) for Europa.

## Mottaking

I si retrospektive melding skildra AllMusic *Cut Above the Rest* som «ein bisarr kombinasjon av den hardrockande popen som dominerte klassiske Sweet-singlar med dei progressive påfunna til 10cc/Electric Light Orchestra, pluss somme tilbakelente softrock-balladar kasta inn for å dekke alle pop/rock-basene.» Dei meinte at somme av utfalla i denne mengda av stilartar var katastrofale, men at dei sterkare spora var særeigne og overtydande nok til å gjere albumet som heilskap minneverdig, om enn «for uberekneleg» for tilfeldige lyttarar.

## Innhald
Alle songane skrivne og komponerte av Steve Priest, Andy Scott og Mick Tucker utanom der andre er nemnde.
	

## Medverkande
* Steve Priest - bass, munnspel, solovokal, korvokal
* Andy Scott - gitar, synthesizer, solovokal, korvokal
* Mick Tucker - trommer, perkusjon, solovokal, korvokal

;Andre medverkande
* Louis Austin - lydteknikar
* Norman Goodman - plateomslag
* Eddie Hardin - soloist
* Gary Moberley - komponist, piano
* Geoff Westley - arranger, piano

## Kjelder

**Denne artikkelen bygger på «[[:en:Cut Above the Rest|Cut Above the Rest]]» frå ,  den 3. oktober 2021.* 
*** oppgav desse kjeldene:*
Waters Edge

***Waters Edge*** er det åttande studioalbumet til det britiske glamrockbandet Sweet, gjeve ut i 1980.

Sweet hadde på denne tida mista mykje av fansen sin og lagt til side den eksperimentelle sida si på den førre plata. Her gjekk dei attende til ei meir streit tilnærming som spelte på styrkane deira. 

Allmusic skreiv om albumet: «Dei høyrdest ikkje mykje ut som gammal Sweet, men spor som «Sixties Man», «At Midnight», «Getting in the Mood for Love» og «Hot Shot Gambler» er hektisk, straumlinjeforma 80-talspop som er overraskande god. Dei stablar seg godt ved sida av samtidige artistar som ELO (som dei aper overbevisande godt på «Tell the Truth») eller Rick Springfield.» 
 
## Innhald
Alle songane skrivne og komponerte av Steve Priest, Andy Scott og Mick Tucker utanom der andre er nemnde.

### Europeisk utgåve

Songen «Own Up» er ikkje den same som «Own Up, Take a Look at Yourself», som kom ut som B-side til singelen «Teenage Rampage» i 1974.

### Nordamerikansk utgåve (berre LP)

Dette albumet kom ut i USA og Canada under tittelen ***VI*** med eit anna omslag. *VI* er ein generisk tittel som refererte til at albumet var det sjette av Sweet som kom ut på Capitol Records. Sporlista er òg annleis enn Pollydor-utgåva. Albumet har ikkje kome ut på CD. 

## Medverkande
*Steve Priest - bassgitar, solovokal (spor 1, 2, 8, 9, 10), delt solovokal (spor 3, 6), korvokal
*Andy Scott - gitar, synthesisers, solovokal (spor 5, 7), delt solovokal (spor 3, 6), korvokal
*Mick Tucker - trommer, perkusjon, solovokal (spor 4), korvokal

;Andre medverkande
*Gary Moberley - klaverinstrument
*Pip Williams - produsent (spor 1, 10)

## Kjelder

**Denne artikkelen bygger på «[[:en:Waters Edge|Waters Edge]]» frå ,  den 3. oktober 2021.* 
*** oppgav desse kjeldene:*
The Golden Greats

***The Golden Greats*** er eit samlealbum av det britiske glamrockbandet Sweet, gjeve ut i 1977.

Albumet inneheld alle RCA-singlane frå «Block Buster!» til «Stairway to the Stars» i kronologiske rekkjefølgje, utanom at «Lost Angels» vart plassert før «The Lies in Your Eyes» i sporlista. 

## Innhald

## Kjelder

**Denne artikkelen bygger på «[[:en:The Golden Greats|The Golden Greats]]» frå ,  den 3. oktober 2021.* 
*** oppgav desse kjeldene:*
Kleppmjølk

**Kleppmjølk** er ei mjølkesuppe med mjølbollar, «kleppar» i. Retten har vore brukt til dessert eller kveldsmat og kan serverast med kanel og sukker.

Ein kan lage retten med utgangspunkt i mjølk, egg og mjøl som ein rører saman til ei tjukk røre. Røra vert lagd med skei i ein kjele med kokande mjølk og trekker til bollane er ferdig kokte og mjølsmaken er borte.

Opphavleg har ein brukt mjøl av bygg, som var kornslaget som oftast vart dyrka på gardane. Då ein fekk betre tilgang på kveitemjøl på 1800- og 1900-talet, vart gjerne byggmjølet heilt eller delvis bytt ut med kveite. Bollane vart då meir luftige, særleg i kombinasjon med egg i røra.

## Utbreiing
Det finst inga oversikt over utbreiinga og bruken av retten i dag, men nokre tilfelle viser at kleppmjølk kan serverast i staden for risengrynsgraut på laurdagar, mellom anna i Nord-Noreg. Retten har òg vore brukt i Møre og Romsdal, gjerne under namnet krumvelling.

Det finst òg oppskrifter med kardemomme i bollane. Frå Østfold skildrar ein retten som klotmjølk, og ei oppskrift viser til at suppa kan smaksettast med anis.

## Merknader

## Kjelder
* 
*
Identity Crisis av Sweet

***Identity Crisis*** er det niande og siste studioalbumet til det engelske glamrockbandet Sweet. Det kom opphavleg berre ut i Tyskland og Mexico på Polydor Records, og vart spelt inn i 1980 og 1981. Det kom først ut etter at bandet var oppløyst i 1981.

## Innhald
Alle songane skrivne og komponerte av Steve Priest, Andy Scott og Mick Tucker utanom der andre er nemnde.

## Medverkande
*Steve Priest – bassgitar, solovokal, korvokal
*Andy Scott – gitar, delt solovokal (spor 5), korvokal
*Mick Tucker – trommer, korvokal

;Andre medverkande
*Louis Austin – lydteknikar

## Kjelder

**Denne artikkelen bygger på «[[:en:Identity Crisis av Sweet|Identity Crisis av Sweet]]» frå ,  den 3. oktober 2021.* 
*** oppgav desse kjeldene:*
Off the Record av Sweet

***Off the Record*** er det femte studioalbumet av det engelske glamrockbandet Sweet. Det vart spelt inn i Audio International Studios i London mellom oktober 1976 og januar 1977. Bandet produserte albumet sjølv med hjelp frå lydteknikarane Louis Austin og Nick Ryan.

Allmusic skreiv om albumet: «Den musikalske tilnærminga til bandet verkar schizofren på dette albumet: songar som 'Windy City' og 'Live for Today' prøver på ein tøff lyd bygde på grusame tekstar og tunge gitarriff, men denne tilnærminga blir oppheva av den openberre glattheita i produksjonen, som kastar alt saman med i Queen-aktige harmoniar og tjukke lag av  synthesizerar som ville føle seg meir heime på eit progrockalbum. Trass i denne forvirra tilnærminga, skin nokre solide songar innimellom: 'Fever of Love' er ein sympatisk rockar bygt på ei effektiv blanding av gitarar og synthesizerar som har eit fengjande refreng som er verdig hitsinglane deira, og 'Midnight to Daylight' er ein stampande rockar med tunge riff verdige Black Sabbath. Likevel er augneblink som desse få og langt mellom *Off the Record*, noko som gjer dette til eit album som eigentleg berre passar for Sweet-samlarar.»

## Innhald
Alle songane skrivne og komponerte av Brian Connolly, Steve Priest, Andy Scott og Mick Tucker.

### Europeisk utgåve

### Amerikansk utgåve (berre LP)

I motsetnad til RCA-versjonen hadde Capitol-utgåva albumtittelene trykt på omslaget. 

## Singlar
«Stairway to the Stars» vart heldt attende frå RCA-albumet og seinare gjeven ut på singel som ein oppfølgjar til «Lost Angels» og «Fever of Love». Alle tre singlar selde dårleg (utanom i land som Sverige, Tyskland, Austerrike, Sør-Afrika og Danmark, der alle eller nokre av dei nådde topp 10 og topp 20).

## Coverversjonar
Raul Sepper spelte inn ein versjon av «Funk It Up» på estisk, kalla «Sein On Ees», i 1979. Det tyske power metal-bandet Gamma Ray spelte «Lost Angels» i 2013 på EP-en deira *[[Master of Confusion]]*.

## Medverkande
*Brian Connolly – solovokal
*Steve Priest – bassgitar, munnspel, solo- og korvokal
*Andy Scott – gitar, klaverinstrument, synthesizer, korvokal
*Mick Tucker – trommer, perkusjon, korvokal

## Kjelder

**Denne artikkelen bygger på «[[:en:Off the Record (Sweet album)|Off the Record (Sweet album)]]» frå ,  den 3. oktober 2021.* 
*** oppgav desse kjeldene:*
Terje Halleland

**Terje Halleland** () er ein norsk seljar og politikar frå Ølen. Han har sidan 2017 vore stortingsrepresentant frå Rogaland fylke for Framstegspartiet.

Halleland var i mange år tilsett i Berge Sag og Trelast, mellom anna som seljar av hytter. Frå slutten av 1990-åra var han ein sentral figur i Framstegpartiet i Ølen. Han var såleis medlem i Ølen kommunestyre frå 1999. Seinare kom han også inn på fylkestinget, fylkesvaraordførar 2011-15 i Rogaland. Frå april 2016 til april 2017 var han statssekretær i Landbruksdepartementet, då leia av Jon Georg Dale.

Perioden 2009-13 var Halleland fyrste vararepresentant til Stortinget for Framstegspartiet i Rogaland, møtte på Tinget i til saman 4 månader. Gjennom stortingsvalet 2017 fekk han fast plass i Stortinget, medlem i Energi- og miljøkomiteen. Han vart attvald for ein ny periode i 2021.

## Kjelder

*
Erlend Larsen

**Erlend Larsen** () er ein norsk flygar og politikar frå Stokke i Vestfold. Han har sidan 2017 representert Vestfold fylke/valkrins på Stortinget, vald for Høgre.

Frå 1984 til 2005 var Larsen tilsett i infanteriet i Forsvaret, dei fyrste åra på heiltid. Sidan var han områdesjef i Heimevernet i ni år. I 1993-94 var han med Norbatt i Libanon. Larsen var flygar 1989-93 i Norsk Flytjeneste og 1994-2011 i Widerøe Norsk Air + Widerøes Flyveselskap. Han har gitt ut ni bøker på E-forlag.

Larsen var ordførar i Stokke kommune frå 2011 til då Stokke i 2016 vart slått saman med kommunane Andebu og Sandefjord.

Til stortingsvalet 2017 var Larsen Høgre sin tredjekandidat i Vestfold. Då partiet gjorde eit framifrå val kom han inn på Stortinget, der han i fireårsperioden hadde plass i Helse- og omsorgskomiteen. Ved stortingsvalet 2021 var han Vestfold Høgre sin fyrstekandidat, fylkespartiet vart  representert med to.

## Kjelder

*
Sawao Katō

**Sawao Katō** () er ein japansk tidlegare turnar frå Gosen i Niigata som vart olympisk meister i 1968 og 1972.

Katō deltok i dei olympiske sommarleikane i 1968, 1972 og 1976. Under Sommar-OL 1968 i Mexico-byen vann han mangekampen og tok gullmedaljen frittståande, dessutan var han med om å vinne lagkampen. Fire år seinare, ved Sommar-OL 1972 i München sigra han på ny i mangekampen og fekk gull i lagkampen. Han vann elles gullmedaljen i skranke og tok to sølvmedaljar i andre apparatfinalar. I Sommar-OL 1976 i Montreal vart han nummer 2 i mangekampen, olympisk meister vart Nikolaj Andrianov frå Sovjetunionen. Derimot vann Katō for tredje gong i rad gull i lagkampen, og han forsvarte fyrsteplassen i skranke-øvinga.

## Kjelder

**Denne artikkelen bygger på «[[:de:Sawao Katō|Sawao Katō]]» frå ,  den 4. oktober 2021.*
Tolvstrengsgitar

**Tolvstrengsgitar** er ein gitar med tolv strenger i seks strengekor, der strengene er parvis stemte i same tone, men med ein oktavs avstand. Strengene er vanligvis arrangerte slik at den lysaste strengen i strengekoret står nedst. Standardstemminga for gitaren er elles som på ein ordinær gitar; E-A-D-G-H-E. Oppsettet gjev ein rikare og meir syngande lyd enn ein standard gitar.

Avstanden mellom strengene i kvart kor er liten, og dei blir haldne nede samtidig som ei eining. Halsen på tolvstrengsgitarar er noko breiare enn på vanlege gitarar.

## Historie
Opphavet til gitaren er ikkje heilt sikker, men han er mest truleg avleidd frå meksikanske instrument som *[[bandolón]]*, *[[guitarra séptima]],* *guitarra quinta [[huapanguera]]* og *[[bajo sexto]].* 

På 1800-talet og tidleg på 1900-talet var tolvstrengsgitarar rekna som kuriositetsinstrument i USA. Gitaren blei ikkje ein del av blues eller amerikansk folkemusikk før på 1920- og 1930-åra, då den fyldige lyden deira gjorde dei ideelle som akkompagnment for songarar som Lead Belly og Blind Willie McTell. Seinare har han blitt brukt til nokre typar folk, rock, jazz og pop. Læresveinen til Lead Belly, Fred Gerlach, tok instrumentet inn i folkemusikken. I førstninga blei han hovudsakleg brukt til akkompagenment. Seinare på 1900-talet byrja fleire musikarar å spela soloar på instrumentet, som Leo Kottke, Peter Lang, John McLaughlin, Larry Coryell og Ralph Towner. Delta blues-gitarvirtuosen Robert Lockwood Jr blei gjeven ein handlaga akustisk tolvstrengsgitar av ein japansk instrumentmakar på slutten av 1960-talet, og hadde deretter dette som hovudinstrument.

## Kjelder

**Delar av denne artikkelen bygger på «[[:nb:Tolvstrengsgitar|Tolvstrengsgitar]]» frå ,  den 4. oktober 2021.*  

**Delar av denne artikkelen bygger på «[[:en:Twelve-string guitar|Twelve-string guitar]]» frå ,  den 4. oktober 2021.*
NM i badminton 1975

**Noregsmeisterskapen i badminton 1975** vart avvikla på Kolbotn i Akershus. Finalane gjekk føre seg sundag 13. og måndag 14. april. 

## Karar
### Single
*Haakon Ringdal – Knut Engebretsen 2 – 1 (15-9 i siste sett)
### Dobbel
*Haakon Ringdal/Petter Thoresen – Harald Nettli/Knut Engebretsen 2 – 0

## Kvinner
### Single
*Kari Histøl – Else Thoresen  2 – 0
### Dobbel
*Else Thoresen/Bodil Bugge Aabol - Kari Histøl/Wenche Tønnessen 2 – 1 (15-9 i siste sett)

## Mix dobbel
*Else Thoresen/Hans Sperre – Inger Mette Olsen/Petter Thoresen 2 – 0
 
## Kjelder
*Sandefjords Blad 15.april 1975
Rutensk

**Rutensk** var eit austslavisk språk som blei tala i Storfyrstedømet Litauen og seinare i dei austslaviske områda i den polsk-litauiske realunionen. Det utvikla seg til moderne kviterussisk, ukrainsk og rusinsk. Desse blir kalla rutenske språk.

## Andre namn

I moderne tekstar kan rutensk bli omtalt som «gammalkviterussisk» (, Starabelaruskaja mova) og «gammalukrainsk» (, Staroukraіnska mova). Rutensk var daglegspråk i Kievriket, der det offisielle språket var kyrkjeslavisk. Rutensk blei og blir ofte kalla *проста (я) мова* (prosta (ja) mova, 'enkelt språk'. Samtidige kjelder skil berre sjeldan mellom målføret i Storfyrstedømet Litauen og det i Fyrstedømet Vladimir.

## Kjelder

**Denne artikkelen bygger på «[[:nb:Rutensk|Rutensk]]» frå , og «[[:da:Rutensk (sprog)|Rutensk (sprog)]]» frå  den 5. oktober 2021.*
Mazyar Keshvari

**Mazyar Keshvari** () er ein norsk, straffedømt politikar frå Oslo som representerte Framstegspartiet på Stortinget frå 2013 til 2018. 

Keshvari er fødd i Teheran, kom til Noreg i 1986. Han utdanna seg ved Handelshøyskolen BI. Frå 2005 til- 06 var han byrådssekretær i Oslo, frå 2006 rådgjevar til stortingsgruppa åt Framstegspartiet. I perioden 2007-15 var han bystyremedlem i Oslo.

Då Siv Jensen vart statsråd i Solberg-regjeringa i oktober 2013, rykte Keshvari inn på Stortinget i eigenskap av å vere fyrste vararepresentant frå Oslo. Perioden 2013-17 hadde han sete i Kommunal og forvaltningskomiteen. I 2017 vart han vald til leiar i Oslo Fremskrittsparti. Han heldt fram som stortingsrepresentant, då som medlem i Kontroll- og konstitusjonskomiteen. Oktober 2018 vart det avslørt at Keshvari hadde levert ei mengde fiktive reiserekningar til Stortinget. Han sjukmelde seg og vart permittert frå Stortinget, møtte ikkje sidan. Samstundes sa han frå seg leiarvervet i partiet sitt lokallag.  

I 2019 tilstod Keshvari i Oslo tingrett grovt bedrageri av ikring 450 000 kroner,  melde seg elles ut av Framstegspartiet. Han vart dømt til sju månader i fengsel, ein dom Høgsterett i oktober 2020 endra til 11 månader. I desember 2020 vart han dømt til fire månader i fengsel for våpentruslar i ei anna sak.

## Kjelder

*Mazyar Keshvari i Store norske leksikon
**Denne artikkelen bygger på «[[:nb:Mazyar Keshvari|Mazyar Keshvari]]» frå ,  den 5. oktober 2021.*
Mathilde Tybring-Gjedde

**Mathilde Tybring-Gjedde** () er ein norsk politikar frå Oslo som sidan 2017 har vore stortingsrepresentant frå Oslo for partiet Høgre.

Tybring-Gjedde har utdanning frå University of Warwick. Perioden 2015-19 var ho medlem i Oslo bystyre. Nokre månader i 2017 var ho politisk rådgjevar for helseminister Bent Høie. Etter stortingsvalet i september 2017 rykte ho inn på Stortinget som fast møtande vararepresentant og vart sitjande heile fireårsperioden. Ho var medlem i Utdannings og forskningskomiteen. Frå 2021 er Tybring-Gjedde sikra fast tingsete til 2025.

Christian Tybring-Gjedde er far hennar.

## Kjelder

**Denne artikkelen bygger på «[[:nb:Mathilde Tybring-Gjedde|Mathilde Tybring-Gjedde]]» frå ,  den 5. oktober 2021.*
Fred Gerlach

**Fred Gerlach** () var ein amerikansk folkemusikar og instrumentmakar som kanskje er best kjend for innspelinga si av den tradisjonelle balladen «Gallows Pole», som Jimmy Page, nemnde som inspirasjon for Led Zeppelin sin versjon av songen.

## Karriere
Tidleg i 1950-åra song Gerlach i koret Jewish Young Folksingers, som hadde Robert De Cormier som dirigent. Gerlach var ven av folkemusikarar som Ramblin' Jack Elliott, Woody Guthrie og Pete Seeger. Han var ein av dei fyrste folkemusikarane som tok i bruk tolvstrengsgitar som sitt instrument. Det fyrste albumet han gav ut hadde tittelen *Twelve-String Guitar*. Den best kjende songen på albumet, «Gallows Pole», inspirerte gitarspelaren i Led Zeppelin, Jimmy Page, som sa:I first heard it ('Gallows Pole') on an old Folkways LP by Fred Gerlach, a 12-string player who was, I believe, the first white to play the instrument. I used his version as a basis and completely changed the arrangementGerlach skal ha blitt inspirert til å ta i bruk gitaren av mentoren sin Lead Belly, ein bluesgitarist som var kjend for å bruka dette instrumentet. Då Gerlach blei interessert i instrumentet var det så godt som ukjent. Han fortalde seinare:
I went into one of the largest musical instrument stores in the country, and the manager assured me that no such instrument existed. On another occasion a maker of fine 12-string lutes (nylon strings) pictured for me a nightmare of explosive force required to hold twelve steel strings in proper tension. He envisioned bits of guitar and guitarist flying asunder. I have combed New York City pawnshops and music stores and have received a variety of comments ranging' from 'Sorry, we're out of them now. Won't a six-string guitar do? to 'Have you got rocks in your head, buddy?' In fact, it took me about a year after I had first decided to play a twelve-string before I found one. It wasn't a concentrated search, but it nevertheless indicates the general unavailability of the instrument.
På grunn av vanskane med å finna tolvstrengsgitarar byrja Gerlach å laga sine eigne, både for eigen bruk og for andre. Pete Seeger, Leo Kottke, Dick Rosmini og andre kjende folkemusikarar brukte instrumentar hans.

## Diskografi

### Album

* *Twelve-String Guitar* (1962)
* *Songs My Mother Never Sang* (1968)
* *Easy Rider*

### Samlealbum

* *The Twelve-String Story Vol. 1* (1963)
* *The Twelve-String Story Vol. 2* (1963)
* *The Guitar Greats*
* *Golden Guitars*
* *Takoma Eclectic Sampler Vol 2* (1999)
* *Imaginational Anthem Vol. 2*

## Kjelder

**Denne artikkelen bygger på «[[:en:Fred Gerlach|Fred Gerlach]]» frå ,  den 4. oktober 2021.*
Trönninge

**Trönninge** kan visa til:
*Trönninge i Halmstad kommune i Sverige
*Trönninge i Varberg kommune i Sverige
Lykkefugl

**Lykkefugl** () eller **sponfugl** er ein tradisjonell nordrussisk trefigur, ei hengande uro i form av ein fugl. Han blei funnen opp av innbyggarane ved kysten av Kvitesjøen og Barentshavet, som hang han i heimane sine for å verna om familien sin. Varmen frå komfyren får han til å røra seg.

Ein laga fuglen av ferskt trevirke, utan å bruka lim eller bindemiddel, gjennom å skjera ut tynne spon for vengene og halen til fuglen og sidan nytta ein spesiell metode for å spreia og bøya dei. Denne metoden blir òg nytta i anna nordrussisk handverk. Fuglen blir vanlegvis laga av furutre, gran, sibirfuru eller osp.

Vengene og halen til fuglen har ein bølgja fjørdrakt av tynne spon skorne ut i eitt stykke av friskt treverk.

## Lykkefuglar i Noreg
Lykkefuglar er kjende frå Noreg der russiske krigsfangar under andre verdskrigen kunne gje dei i gåve til lokale folk.

Palatiamonumentet på Lindesnes har form som ein stilisert lykkefugl. Monumentet blei reist i 1997 til minne om forliset av det tyske fangeskipet «Palatia».

## Kjelder

**Denne artikkelen bygger på «[[:sv:Lyckofågel|Lyckofågel]]» frå ,  den 5. oktober 2021.*
Gzjel-keramikk

**Gzjel-keramikk** er ein russisk keramikkstil med kvitt og blått mønster. Han har namn etter Gzjel i Moskva oblast som er eit senter for produksjonen av denne keramikktypen.

## Oversyn

Det blir laga keramikk til heile Russland i rundt tretti landsbyar i området søraust for Moskva, som er rikt på ulike leiretypar. Namnet Gzjel blei knytt til keramikk allereie på 1300-talet. Frå midten av 1600-talet byrja ein utvinna leire i større skala. og i 1663 gav tsar Aleksis av Russland Gzjel einrett på å laga ilåt til apotekar- og alkymibruk for apotekarordrenen i Moskva. Dette førte til høge krav til produkta.

Keramikken blei opphavleg laga av pottemakarar heime, men desse byrja nokså tidleg å danna verkstadar saman og auka produksjonen. Desse verkstadane blei etterkvart vidareutvikla til fabrikkar der ein forma produkt i former og arbeidarane kunne ha ansvaret for særskilde produkt eller ein særskild stil eller dekorasjon. Ein laga keramikk med ein kvit, tinn-basert glasur dekorert med fargar som blått, grønt, gult og brunt, i ein stil kjend som majolika. På 1830-talet byrja ein å utvikla fajanse i Gzjel, kvitt steingods som kunne måla seg såkalla *creamware* som blei laga i England på denne tida. Deretter utvikla dei produkta sine til porselen.

På midten av 1800-talet gjekk likevel industrien tilbake i området, på grunn av aukande import frå utlandet og manglande modernisering av den lokale produksjonen. Ved byrjinga av 1900-talet tilhøyrde det meste av produksjonen familien Kuznetsov. Etter den russiske revolusjonen blei Kuznetsov-fabrikkane nasjonaliserte. 

På midten av 1900-talet byrja ei restaurering av Gzjel-keramikken. I tida 1945-1949 tok ein i bruk koboltblått på kvit bakgrunn, og sameinte dekorasjonsstilen. Meisteren A.B. Saltykov utvikla eit eige atlas over pernselstrøk, og kunstnaren N.I. Bessarabova, som utvikla ein ny blå og kvit stil, blei invitert inn i produksjonen.

## Galleri

Gzhel 18 GIM.jpg|Gzjel-produkt frå 1700-talet
Гжель-Нева.jpg|Vase
Рыба осётр. Гжель 2H1A4399WI.jpg|Stør i Gzjel-stil
Мелкие статуэтки животных, Гжель.jpg|Dyrefigurar
1969.Азарова.JPG|Dekorativ tekanne


## Kjelder

**Denne artikkelen bygger på «[[:en:Gzhel|Gzhel]]» frå ,  den 5. oktober 2021.* 
*** oppgav desse kjeldene:* 
*Dulkina, T.I. and N.S. Grigorevna, Gzhel: keramika 18-19 vekov. Moskva: Izd-vo "Planeta", 1982.
*Ovsyannikov, I. Russian Folk Arts and Crafts. Progress Publishers, Moscow, 1969.
*Saltykov, A. B., Russkaia narodnaia keramika. Moskva, Sovetskii khudozhnik, 1960.
Namnet Moa

**Moa**  er eit kvinnenamn som særleg har vorte nytta i Sverige. Det kan kome av  eit kjælenamn for *mor*. Denne bruken av Moa kjenner ein særleg frå det svenske bondesamfunnet.
I Sverige er bruken av namnet heller nytt. I 1975  var det berre 66 kvinner som hadde Moa som fornamn.
Den aukande populariteten til namnet kan førast attende til forfattaren Moa Martinson. Ho døydde i 1964, men på 1970-talet vart ho henta fram av kvinnerørsla i Sverige.

31. desember 2008 var det 14 044 personar i Sverige med namnet Moa. 
I Noreg har namnet vorte meir vanleg. I oktober 2021 er det  156 kvinner som har Moa som første fornamn.
Moa vert og brukt som etternamn.

Kallenamnet Moa vert ofte brukt om fotballspelaren Mohammed Abdellaoue.

## Namneberarar
*Moa Hjelmer, svensk friidrettsutøvar.
* Moa Högdahl, norsk handballspelar.

I Sverige har Moa namnedag 18. november

## Kjelder

* 
**Denne artikkelen bygger på «[[:sv:Moa|Moa]]» frå ,  den 5. oktober 2021.*
Diskografien til Slade

**Diskografien til [[Slade]]**, eit engelsk rockeband, består av femten studioalbum, 57 singlar, fire konsertalbum og tolv samlealbum. 

## Album
### Studioalbum

### Samlealbum

### Plateboksar

### Konsertalbum

## EP-ar

## Singlar

### Promosinglar

## «Merry Xmas Everybody»-singelen
«Merry Xmas Everybody» vart årlet gjeven ut på ny gjennom det meste av 1980-åra i Storbritannia. Sidan 2000-talet har reglane blitt endra i mange land og tillet digitale nedlastingar og strøymingar telje på singellistene. 

## Videografi

### Videoar
**[[Slade in Flame]]* (1975)
**[[Wall of Hits (video)|Wall of Hits]]* (1991)
**Inside Slade - The Singles 1971-1991* (2004)
**The Very Best of Slade* (2005)
**Slade Alive! - The Ultimate Critical Review* (2006)
**Slade - Live At Koko* (2015)

### Musikkvideoar

## Kjelder

**Denne artikkelen bygger på «[[:en:Slade discography|Slade discography]]» frå ,  den 5. oktober 2021.*  
 

## Bakgrunnsstoff
* Offisiell nettstad for Slade
* Diskografi for den originale besetninga
Kevin Keegan

**Joseph Kevin Keegan** () er ein engelsk tidlegare fotballspelar og -trenar frå Armthorpe ved Doncaster. Han var angrepsspelar i mellom andre Liverpool FC og seinare Hamburger SV, to klubbar han gjorde stor suksess med. Keegan vart kåra til årets fotballspelar i Europa både i 1978 og 1979.

## Karriere
### Klubbspel
Keegan skreiv kontrakt med Scunthorpe United i 1968 og var aktiv i 3. divisjon til han sommaren 1971 vart overført til Liverpool FC. Dei neste seks sesongane bidrog han mykje til at laget vann tre ligameisterskap, to UEFA-cupar, FA-cupen 1974 og europacupen 1977. Perioden 1977-80 gjorde Keegan teneste i vesttyske Hamburger SV og vart kåra til årets fotballspelar i Europa 1978 og på ny i 1979. Sesongen 1978/79 var han med om å vinne bundesligaen. Våren 1980 tapte han og Hamburg med 0-1 mot Nottingham Forest i finalen i europacupen. Sidan spelte Keegan 1980-82 for Southampton FC og 1982-84 for Newcastle United i engelsk andredivisjon. Våren 1984 sikra Newcastle seg opprykk til 1. divisjon. Keegan ytte mykje med sine 27 ligamål, men kjende på at han var i ferd med å misse det kjappe steget, og bestemte seg for å leggje opp.

### Landslagsspel
Keegan debuterte på det engelske landslaget 15. november 1972. Frå 1976 til 1980 var han kaptein i 31 kampar, mellom anna då England vart slått ut or europameisterskapen 1980. Under verdsmeisterskapen 1982, hans einaste, sleit han med smertar i ryggen og kom på bana fyrst då England rauk ut or turneringa. Keegan spelte sin 63. og siste kamp for England i 1984, han skåra til saman 21 mål.

### Merittar
*Vinnar av europacupen: 1977 med Liverpool FC
*Vinnar av UEFA-cupen: 1973 og 1976 med Liverpool FC
*Engelsk ligameister; 1973, 1976 og 1977 med Liverpool FC
*Vinnar av FA-cupen: 1974 med Liverpool FC
*Finalist i FA-cupen: 1977 med Liverpool FC 
*Tysk ligameister: 1979 med Hamburg SV
*Finalist i europacupen: 1980 med Hamburg SV
*Britisk meister: 1973, 1975, 1979 og 1982 for England

## Trenar
Keegan var lagsjef i Newcastle United frå 1992 til 97. Han førte laget til opprykk til Premiere League og andreplass i ligaen i 1996. Frå februar 1999 til oktober 2000 var Keegan landslagssjef for England. Han trekte seg etter at det vart tap 0–1 mot Tyskland i ein kvalifiseringskamp til VM i fotball 2002. Perioden 2001-05 leia han Manchester City, også her tok han laget frå nivå 2 til øvste-ligaen.

## Kjelder

**Denne artikkelen bygger på «[[:en:Kevin Keegan|Kevin Keegan]]» frå ,  den 6. oktober 2021.*  
*eu-football
NM i bordtennis 1974

**Noregsmeisterskapen i bordtennis 1974** vart avvikla i Laksevåghallen i Bergen helga 16. og 17. mars. 

## Karar
### Single
*Pål Guttormsen – Roy Heggelund 3 – 0
### Dobbel
*Pål Guttormsen/Tommy Schierning – Roy Heggelund/John Grahl-Madsen 3 – 1

## Kvinner
### Single
*Rigmor Sørensen – Anne Schierning 3 – 0

### Dobbel
*Bente Paulsen/Anne Schierning – Solveig Greve/Kristin Steen 3 – 2 (21-19 i siste sett)

## Mix dobbel
*Solveig Greve/Gunnar Greve – Rigmor Sørensen/Knut Håvåg 3 – 2 (25-23 i siste sett)
 
## Kjelder
*Bergens Arbeiderblad 17. mars 1974
NM i bordtennis 1975

**Noregsmeisterskapen i bordtennis 1975** vart avvikla i Wilhelmsenhallen i Nøtterøy 14.–16. mars, med Husøy og Foynland Idrettsforening som arrangør.

## Karar
### Single
*Pål Guttormsen – Harald Meland 3 – 0
### Dobbel
*Pål Guttormsen/Jørgen Aas – Roy Heggelund/John Grahl-Madsen 3 – 2 (21-18 i siste sett)

## Kvinner
### Single
*Bente Paulsen – Åslaug Hauge 3 – ?
### Dobbel
*Bente Paulsen/Anne Schierning – Solveig Greve/Kristin Steen 3 – ?

## Mix dobbel
*Anne Schierning/Pål Guttormsen – Solveig Greve/Gunnar Greve 3 – ?

## Kjelder
*Bergens Arbeiderblad 17. mars 1975
Aleksander Stokkebø

**Aleksander Stokkebø** () er ein norsk politikar frå Stavanger. Han har sidan 2017 vore stortingsrepresentant frå Rogaland for partiet Høgre.

Stokkebø har studert jus. I 2015 vart han vald til bystyremedlem i Stavanger og til fylkestingsmedlem i Rogaland. Hausten 2017 vart han 1. vararepresentant til Stortinget frå Rogaland. Etter som Bent Høie vart verande statsråd i Solberg-regjeringa heile fireårsperioden, møtte Stokkebø fast til 2021. Fram til 8. februar 2018 var han medlem i Utdannings- og forskningskomiteen, sidan ut perioden i Finanskomiteen. Gjennom stortingsvalet 2021 fekk han fast plass på Stortinget.

## Kjelder
*
Dymkovoleike

**Dymkovo-leiker**, også kjende som **Vjatka-leiker** og **Kirov-leiker** (*Дымковская игрушка*, *вятская игрушка*, *кировская игрушка* på russisk) er måla formfigurar i leire som kan framstilla folk og dyr, og tidvis også vera utforma som leirfløyter. Leikene er ei gammal russisk form for folkekunst som framleis blir utført i landsbyen Dymkovo i nærleiken av Kirov (tidlegare Vjatka). Tradisjonelt blei leikene laga av kvinner.

## Historie
Leirfløyter i form av ein fugl, hest eller hest og ryttar går langt tilbake. Fram til 1900-talet blei slike leike laga til vårmarknaden svistunja (*свистунья*), 'plystrar'. Den eldste nedskrivne omtalen av denne hendinga er frå 1811, men ho skal ha eksistert i fleire hundreår, slik at også Dymkovo-leika kan seiast å vera frå minst 1600-talet.

Mot slutten av 1800-talet gjekk sal og produksjon av leikene tilbake til fordel for fabrikklaga gipsfigurar som etterlikna porselen. Under sovjettida blei Dymkovo-arbeidet gjenoppliva. I 1933 blei det skipa ein artel kalla *Вятская игрушка* (Vyatka-leika), som blei til ein verkstad for det artistiske fondet for RSFSR (). I dag er Dymkovo-leiker ein populær russisk suvenir.

## Tillaging og motiv
Dymkovo-leiker blir laga av ei blanding av lokal leire og elvesand. Delane blir festa med våt leire. Etter at leikene er tørka og brende i omn blir dei kvitkalka med krit blanda ut i mjølk, og deretter måla med tempera (før 1953 brukte kunstnarar anilinmåling blanda med egg) i 4 til 10 fargar eller fleire, og dekorerte med bladgull.

Moderne Dymkovo-leiker kan ha båda gamle og nye motiv. Dei kan skildra figurar frå siste halvdel av 1800-talet, som *барыни* (barin, 'frue'), *няньки* (njanki, 'barnepassar'), *водоноски* (vodonoski, 'vassberar') og andre. I 1930-åra byrja ein òg å framstilla eventyr og samtidige motiv. Ein kunne også laga grupper med fleire figurar, og menneskefigurar som var over 30&nbsp;cm høge.

Dymkovo-leiker kan vektlegga store og litt groteske former ved hjelp av store kragar og liknande. Den improviserte, fargesterke målinga på leikene kan ha geometriske ornament som rundingar, ruteer og prikkar i ulike storleikar og fargar.

## Galleri

День независимости Украины 2010 в Донецке 090.JPG|Bukk
Дымковская игрушка.JPG|Hane
Museum für Völkerkunde zu Leipzig, Dymkovo-Figuren.jpg|Dymkovo-figurar
Dymkovo toys 03 (VMDPNI) by shakko.jpg|Diverse figurar
Скульптура Семья в городе Киров.jpg|Skulptur av Dymkovo-figurar i Kirov

## Sjå òg

* Filimonovoleike

## Kjelder

**Denne artikkelen bygger på «[[:en:Dymkovo toys|Dymkovo toys]]» frå ,  den 6. oktober 2021.*  
* Энциклопедия земли Вятской. Том 10, Ремёсла. ГИПП «Вятка», 2000 год.  / The Encyclopedia of Vyatka Land. Vol. 10, Handicrafts. Vyatka, 2000. . (på russisk)
* Dymkovo toy: all about the history and the best makers  (på russisk)
Samovar

**Samovar** (russisk самовар) er ein tradisjonell tekokar kjend frå området rundt Russland og andre slaviske land, og dessutan i Tyrkia. Han skal ha blitt oppfunnen i Russland.

Opphavleg hadde samovaren eit metallrøyr i midten av ein vasstank. Røyret blei fylt med glødande trekol, som varma opp vatnet. Det kokande vatnet blei tappa ved hjelp av ei kran. Ofte har samovaren ei lita mugge konsentrert te på toppen. Ein heller litt konsentrat og fortynnar etter ønske med kokande vatn frå krana.

Samovarar finst i mange utformingar, og kjem no òg med elektrisk oppvarming.

## Galleri

1989 CPA 6043.jpg|Barokk samovar frå 1700-talet, på ein sovjetisk frimerkeserie av samovarar frå 1989.
1989 CPA 6044.jpg|Tønneforma samovar frå tidlege 1800-talet.
1989 CPA 6045.jpg|Graskarforma samovar frå ca.&nbsp;1830.
1989 CPA 6046.jpg|Samovar med form som ein antikk vase, ca.&nbsp;1840.
Golsen samovar with cup.jpg|Russisk samovar i sylv og emalje frå slutten av 1800-talet
File:Samovar by Georg Stephan Dorffer, Wurzburg, between 1771-1824 - Mainfränkisches Museum - Würzburg, Germany - DSC04536.jpg|Samovar av Georg Stephan Dorffer
File:Keramický samovar, Gželjský keramický závod, Rusko 02.JPG|Samovar av Gzjel-keramikk
File:Samovar01.jpg|Samovar med tekanne og susjkiar
File:Samovar shar.jpg|Samovar i Tomsk museum
File:Doma. Samovar na stole.jpg|Samovar på eit bord. Måleri av Sergej Smirnov frå 1981


## Kjelder

**Denne artikkelen bygger på «[[:nb:Samovar|Samovar]]» frå , og «[[:da:|Samovar]]» frå  den 6. oktober 2021.*  
 

## Bakgrunnsstoff
Rim

**Rim** er eit litterært verkemiddel som består i ein lydmessig samklang mellom visse ord. Rim spelar ei stor rolle innan poesi. Dei vanlegaste formene for rim er *fullrim*, *assonans* og *allitterasjon*. Sjå òg metrikk.

## Fullrim
*Fullrim* eller *heilrim* er den typen ein vanlegvis forbind med dikt med rim og fast rytme. Eit fullrim inneber lydlikskap mellom to (eller fleire) ord frå og med vokal og etterfølgjande trykksvake stavingar. Ein har vanlegvis eittstavings-, tostavings- eller trestavingsrim; rim med fleire stavingar er svært sjelde. Eit døme på eit eitstavings-fullrim (òg kalla «mannleg rim») er *katt* og *hatt*, eit døme på tostavingsrime (eller «kvinneleg rim») er *vaske* og *naske*, og eit døme på trestavingsris er *skumrande* og *slumrande*.

Ord som rimar på papiret, men ikkje lydmessig, f. eks. «skipet» og «stripet», blir kalla *papirrim*. 

«Samansette rim» er situasjonar der eit ord rimar på to eller fleire ord eller der to eller fleire ord rimar på to eller fleire ord, som til dømes «For å si det som **sant er**/Det var lite med kontanter» (trad) eller «Jeg har eid mange biler i mitt **syndige liv**/Med og uten aksept fra min **yndige viv**/Fra banken har jeg fått mange **myndige skriv**/...» (Øystein Sunde). Denne varianten av rim dukkar som regel opp når det dreier seg om rim med tre eller fleire stavingar.

## Assonans

*Assonans* eller *halvrim* liknar på fullrim, men er ikkje så gjennomført. Det kan vera vokalisk eller konsonantisk. Eit døme på vokalisk assonans er *mor* og *sol* og eit døme på konsonantisk er *last* og *blest*.

## Allitterasjon

: *Sjå òg [[Bokstavrim|Allitterasjon]]*

*Allitterasjon* (av latin *ad*, «til» og *litera*, «bokstav») eller *bokstavrim* er kjenneteikna av at visse trykksterke ord eller stavingar byrjar på lydar som kling saman på ein iøyrefallande måte. Konsonantisk allitterasjon består i at dei byrjar på *same* konsonant, eller i det minste på konsonantlyder som liknar kvarandre. Som vokalisk allitterasjon reknar ein vanlegvis trykksterke ord med *ulik* vokal for å rima. I norrøn dikting blir det brukt ei særleg form for allitterasjon som blir kalla stavrim.

## Rimstilling
Når rimorda er plasserte i slutten av verselinjene, snakkar ein om *enderim*. *Midtrim* er når eit ord midt i verselinja rimar med eit ord midt i ei anna linje. Ei verselinje kan òg ha *innrim*, ved at eit ord inne i verset rimar med utgangen av verset.

I strofer med enderim skil ein mellom fleire typar rimstilling, der følgjande typar er dei vanlegaste:

* Parrim: aabb
* Kryssrim: abab
* Balladerim: 0a0a (0 – ikkje rim)
* Kiastiske (omgjevande) rim: abba
* Kjederim: aba bcb cdc
* Sekvensrim, kombinert parrim: aab ccb
* Fletterim: abcabc
* Tiraderim: aaaa

Rimskjema er eit fast mønster for korleis rimstillinga er i ein strofe. Dersom heile diktet er skrive i eit fast versemål kan også talet på stavingar per vers vera fastsett, som i sonettar, terzinar og ottavar.

## Kjelder

**Denne artikkelen bygger på «[[:nb:Rim|Rim]]» frå ,  den 7. oktober 2021.*
NM i badminton 1974

**Noregsmeisterskapen i badminton 1974** vart avvikla i Sandefjord. Finalane gjekk føre seg sundag 31. mars og måndag 1. april. 

## Karar
### Single
*Petter Thoresen – Knut Engebretsen 2 – 1  (15-7 i siste sett)
### Dobbel
*Haakon Ringdal/Petter Thoresen – Harald Nettli/Hans Sperre 2 – 1  (15-7 i siste sett)

## Kvinner
### Single
*Kari Histøl – Inger Mette Olsen  2 – 0
### Dobbel
*Kari Histøl/Wenche Tønnessen – Karin Andersen/Berit Hagtvedt 2 – 0

## Mix dobbel
*Elisabeth Sommerfeldt/Harald Nettli – Kari Histøl/Terje Østhassel 2 – ?

## Kjelder
*Sandefjords Blad 2. april 1974
Hanne Sandstad

**Hanne Sandstad** () er ein norsk tidlegare orienteringsløpar frå Selbu i Nord-Trøndelag. Ho vart noregsmeister seks gongar, tre år på rad i klassisk løype og tre gongar på langdistansen. I 1997 var ho med om å vinne VM-gull i stafett for Noreg, dessutan vann ho fire NM-gull i stafett med NTHI og Bækkelaget SK.

## Aktiv
I tida 1991-99 sanka Sandstad årleg frå ein til fire medaljar i norske meisterskap i orientering. Ho vann stafettgull med NTHI i 1992. Åra 1995 og 1996 vart ho noregsmeister både på klassisk-distansen og langdistansen. I 1997 sikra ho seg sin tredje strake NM-tittel i klassisk løype. Hausten 1999 vann ho gullmedaljen i NM på langdistansen, gull i stafett og sølv på klassisk- og kortdistansen. Samla medaljefangst i NM perioden 1991-99 vart 10 gull, 7 sølv og 4 bronsar. Ho vart tildelt kongepokalen i 1995 og 1997.

Sandstad debuterte i VM i orientering i 1991. Saman med Heidi Arnesen, Ragnhild Bratberg og Ragnhild Bente Andersen vann ho sølvmedalje for Noreg på stafetten. Fire år seinare stod ho med sin sjetteplass i klassisk for beste norske prestasjon på kvinnesida. Under verdsmeisterskapen 1997 ved Grimstad plukka Sandstad meg seg tre medaljar. Individuelt vann ho sølv på kortdistansen bak Lucie Böhm frå Austerrike og bronse på klassisk-distansen bakom Hanne Staff og svenske Katarina Borg. Sandstad deltok òg på det norske laget som tok sølv på stafetten. To år etter sprang det norske mannskapet inn til siger i VM-stafetten i Inverness i Skottland, eit lag som bestod av Birgitte Husebye, Elisabeth Ingvaldsen, Sandstad og Hanne Staff.

I nordiske meisterskap lukkast ikkje Sandstad nå toppen i individuelle tevlingar. Ho var derimot med om å vinne stafettsølv i 1992 og 1995, samt stafettbronsen i 1993.

## Kjelder

**Denne artikkelen bygger på «[[:en:Hanne Sandstad|Hanne Sandstad]]» frå ,  den 7. oktober 2021.*